|  |  |  |
| --- | --- | --- |
|  | טקסט לתרגום | תרגום |
| **הוספת כותרת** | **סיור "נקודות מבט - הגיל הרך במבט אורבני"** |  |
| **תת כותרת** |  **סיור לימודי חוויתי בתל אביב-יפו המיועד לצוותים מקצועיים מרשויות מקומיות, המפתח את נקודת המבט של טיפול וטיפוח הגיל הרך בסביבה האורבנית. במהלך הסיור מתבצע עיסוק ייחודי בסוגיות עירוניות מגוונות, תוך אימוץ פרספקטיבה הוליסטית על המרחב העירוני, בדגש על התנסות חווייתית מעוררת השראה ורכישת כלים ישומיים.** |  |
| **תיאור הפרויקט** | במסגרת פעילות אורבן95 העולמית, נבחרה תל אביב-יפו על ידי קרן ון ליר להיות "עיר מגדלור" - אחת ממספר ערים גלובליות מובילות בתכנית. לאחר העמקה במשמעות ההגדרה, הבנו שמטרת העל שלנו היא הרחבת ההשפעה מעבר לתל אביב-יפו, על מנת לשתף מהידע והניסיון שצברנו מאז הקמת אורבן95 תל-אביב-יפו, במאמץ לשפר את האופן שבו הילדים מתפתחים, משחקים, מתקשרים ונעים במרחב העירוני. |  |
| **סיור ככלי לימודי**הבחירה בסיור לימודי הגיעה מתוך ההבנה שזוהי דרך חווייתית ומועילה לעורר השראה ולאפשר למידה, מחקר, מפגש עם עמיתים ושיתוף ידע הדדי. הסיור נבנה כך שבמשך 3 ימים המשתתפים והמשתתפות נכנסים אל "מאחורי הקלעים" של פעילות אורבן95 בתל אביב-יפו: המוטיבציות השונות, היציאה לפעולה, תהליכים ואתגרים, בכוונה לעודד כל רשות לפעול בתחום הגיל הרך בהתאמה למאפיינים הייחודיים לה. ימי הסיור תוכננו כך שיאפשרו **מגוון פורומים ללמידה** (מליאה, קבוצות מקצועיות, צוותים עירוניים) **במתודולוגיה מתחלפת** (הרצאות, סיורים בשטח, סדנאות יישומיות ומפגשים מקצועיים מגוונים). לפיילוט נבחרו להשתתף חמש רשויות שנבחרו להשתתף לאחר תהליך מיון מקיף. |  |
| **גיוון הצוותים העירוניים - It takes a city to raise a child** - מתוך הראייה ההוליסטית שלנו לאחריות ושותפות גורמים עירוניים שונים לטובת לתוצאות איכותיות, כל רשות נדרשת להרכיב צוות של 5 מנהלים ממספר תחומים (כגון מהנדס העיר, אדריכל העיר, שפ"ע, אחזקה, חינוך, קהילה, שילוב חברתי, דוברות, גזברות וכו') להשתתפות בסיור. |  |
| **ארגז כלים בכף ידכם**מעבר להרחבת אופקים והשראה, חלק עיקרי מהסיור הוקדש לחשיפה לעקרונות מנחים בעבודה עם הגיל הרך והמטפלים, ממשקי עבודה עירוניים, העמקה מקצועית, למידה מתוך ההיצע העשיר של הפרויקטים הרבים שהתבצעו ועודם מתקיימים בתל אביב-יפו, ומניסיון רב השנים של גורמים מקצועיים בעיר. במהלך ימי הסיור הובנה שיח יישומי בצוותים העירוניים האורגניים, שעסק בעיבוד העקרונות, התכניות והרעיונות אליהם נחשפו בסיור - על מנת לחבר ולהתאים אותם למאפייני כל רשות. |  |
| מתוך תכני הסיור: * התמודדות עם אתגרים עירוניים דרך נקודת המבט של הגיל הרך.
* שיתופי פעולה פנים-עירוניים כבסיס לפעולה מוצלחת.
* עבודה מבוססת נתונים וביצוע תהליכי מדידה והערכה לתכניות.
* למידה מהירה וצמיחה במעבר משלבי הפיילוט לתכניות רחבות השפעה.
* שיתוף ציבור התושבים בתהליכי תכנון והתאמה למאפייני קהילות העיר.
* התערבות טקטית - זולה ומהירה לביצוע, ללא שינויים תשתיתיים משמעותיים.
 |  |
| **יחידות עירוניות שותפות:** מינהל קהילה תרבות וספורט; אדריכל העיר; מינהל חינוך; אגף שפ"ע; המישלמה ליפו, היחידה לתכנון אסטרטגי; דוברות העירייה, צוות דיגיטף; הרשות לתחבורה, תנועה וחניה. |  |
| **אימפקט** | * **השראה ורעיונות חדשים** לפרויקטים עירוניים במרחב הציבורי והקהילתי.
* **העמקת ידע למשתתפי הסיור במגוון תחומים**: הנעת תהליכים מורכבים בעירייה, תהליכי שיתוף ציבור, מענים חינוכיים לגילי לידה עד 3, מענים קהילתיים לילדים בגיל הרך והוריהם, תחזוקה ושיפור המרחב הציבורי בהתאמה לילדים בגיל הרך ומשפחותיהם, תכנון עירוני עבור ילדים בגיל הרך ומשפחותיהם ואתגרים עירוניים הקשורים לגיל הרך.
* **הגברת תחושת האחריות והמסוגלות**של בעלי תפקידים ברשות העירונית לביצוע והנעה לפעולה.
* **חיזוק קשרים** בתוך הצוות הפנים עירוני כסוכני שינוי בעירייה שלהם.
* **שביעות רצון גבוהה מאוד מכלל היבטי הסיור** - המלצה עבור בעלי תפקידים מקבילים הן ברשות העירונית האישית והן לרשויות אחרות.
* **רצון להמשך מעורבות בקהילת אורבן95 ישראל**, בעיקר באמצעות השתתפות בהכשרות ייעודיות, וחשיפה לקולות קוראים תוך קבלת ליווי מקצועי לפרויקטים.
 |  |
| **מה למדנו בדרך** | * **הקפדה על הרכב המשתתפים הוביל לאיזון**הצוותים העירוניים: מבטא פוטנציאל להשפעה ומספק פרספקטיבה מקצועית הוליסטית. בעלי תפקידים נבחרו ממחלקות שונות ולפי דרג ביניים-בכיר בעמדה ניהולית (לא מנכ"ל ולא רכז).
* **הטרוגניות המשתתפים** אפשרה לכל המשתתפים להתמקם בנוחות ולחוות מבחר נקודות מבט.
* **מגוון נקודות ייחוס לקבוצות שייכות ופעולה**(רמה עירונית, שייכות מקצועית, סוגיות תוכן ואתגרים) הובילו לרלוונטיות ואקטואליות הסיור למשתתפים.
* **מתן אפשרויות בחירה**במסגרת הסיור הגבירו את מידת המעורבות ושביעות הרצון.
* **למידה התנסותית מגוונת**(סדנאות, סיורים, שיח, מעגלי שיתוף, הרצאות) יצרה מענה למגוון סוגי הלומדים, שמרה על רעננות ואקטיביות במהלך הסיור.
* **דרישה בלתי מתפשרת להשתתפות מלאה ב-3 ימי הסיור** איפשרה התמקדות והעמקה בתחום, הגבירה את מחויבות המשתתפים ואיפשרה התקדמות ותהליך משותף ואחיד.
* **שילוב גורמים מקצועיים מעיריית תל אביב-יפו** מעבר לצוות של אורבן95 הוסיף נקודות מבט משמעותיות: מפגש בלתי אמצעי עם הא.נשים האמיתיים מהשטח שפועלים במרחב. בהמשך נשקול לחבר לסיור גם היכרות עם נקודות מבט של תושבים ובעלי עסקים.
 |  |
| **תגיות** | תכנוןתשתית עירונית |  |
| **קטגוריות (תל אביב):**  | גוף ידע |  |
| **כיתוב (תמונות)** | צילום: שני לויה |  |
| צילום: תומר ועקנין |  |